b'\n_START_ARTICLE_\nVad\xc5\xbeet\n_START_SECTION_\nUpodabljanje\n_START_PARAGRAPH_\nNa za\xc4\x8detku preddinasti\xc4\x8dnega obdobja Egipta pred letom 3100 pr. n. \xc5\xa1t. so Va\xc5\xbeet upodabljali kot ka\xc4\x8do,  ovito okoli papirusovega  stebla ali palice kot simbola mo\xc4\x8di. Kasneje so jo upodabljali kot \xc5\xbeensko s ka\xc4\x8djo glavo, obi\xc4\x8dajno strupene egiptovske kobre, ki je pogosta v celem Egiptu, v\xc4\x8dasih tudi z dvema ka\xc4\x8djima glavama ali ka\xc4\x8do z \xc5\xbeensko glavo. Nazadnje so jo upodabljali kot kobro z dvignjenim telesom in raz\xc5\xa1irjenim vratom. Njeno glavno sveti\xc5\xa1\xc4\x8de in prero\xc4\x8di\xc5\xa1\xc4\x8de je bilo v znamenitem templju v mestu Per-Vad\xc5\xbeet, ki je dobilo ime prav po njej._NEWLINE_Na kroni Spodnjega Egipta se je upodabljala kot pre\xc5\xbee\xc4\x8da kobra. Po zdru\xc5\xbeitvi z Gornjim Egiptom se je kobri na ureusu pridru\xc5\xbeil beli jastreb, simbol boginje Nekbet, za\xc5\xa1\xc4\x8ditnice Gornjega Egipta.'